Държавен вестник, бр. 104, 2018 г., стр. 39

БРОЙ  104	
Д Ъ Р Ж А В Е Н  В Е С Т Н И К 	
СТР.  39  
рациите по обработване, и се съобразява с 
естеството, обхвата, контекста и целите на 
обработката.“
§ 5. В приложението към чл. 19, ал. 3 се 
правят следните изменения и допълнения:
1. В ред „Административно звено“, колона 
„численост-брой“ числото „2261“ се заменя 
с „2267“.
2. В ред „Инспекторат“, колона „численост-
брой“ числото „5“ се заменя с „10“.
3. След ред „Финансови контрольори“ и 
преди ред „Обща администрация“ се създава 
нов ред, като в колона „Административно 
звено“ се добавя „Длъжностно лице по защита 
на личните данни“, а в колона „численост-
брой“ се добавя числото „1“ .
Председател на Надзорния съвет на НЗОК: 
Жени Начева
10755
МИНИСТЕРСТВО  
НА ЗЕМЕДЕЛИЕТО, ХРАНИТЕ  
И ГОРИТЕ
НАРЕДБА № 8 
от 4 декември 2018 г. 
за специфичните изисквания към безопас-
ността и качеството на храните, предлагани 
в детските заведения, училищните столове и 
обектите за търговия на дребно на територията 
на училищата и на детските заведения, както 
и към храни, предлагани при организирани 
мероприятия за деца и ученици 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
специфичните изисквания към безопасност-
та и качеството на храните, предлагани в 
детските заведения, училищните столове 
и обектите за търговия на дребно на те-
риторията на училищата и на детските 
заведения, както и към храни, предлагани 
при организирани мероприятия за деца и 
ученици.
(2) Изискванията на наредбата се при-
лагат и за извънучилищни педагогически 
заведения за деца.
Чл. 2. Храните, предлагани в детските 
заведения, училищните столове и обектите 
за търговия на дребно на територията на 
училищата и на детските заведения, трябва 
да отговарят на изискванията за безопасност 
и качество, регламентирани в европейското 
и националното законодателство.
Чл. 3. Храните в детските заведения, 
училищните столове и обектите за търговия 
на дребно на територията на училищата 
и на детските заведения се доставят от 
обекти, регистрирани по чл. 12 от Закона 
за храните.
Чл. 4. Всяка партида храни се придружава 
от документ, удостоверяващ произхода на 
храната, и документ, удостоверяващ съот-
ветствието и безопасността є.
Чл. 5. При транспортирането на храните 
се спазват изискванията на Приложение 
ІІ, глава ІV на Регламент (ЕО) № 852/2004 
на Европейския парламент и на Съвета 
от 29 април 2004 г. относно хигиената на 
храните (OB, L 139, 30.04.2004 г.) и Наредба 
№ 1 от 2016 г. за хигиена на храните (ДВ, 
бр. 10 от 2016 г.).
Чл. 6. (1) Предварително опакованите 
храни, предлагани в детските заведения, 
училищните столове и обектите за търговия 
на дребно на територията на училищата и 
на детските заведения, трябва да са в опа-
ковка, която предпазва продукта от външно 
замърсяване и не променя органолептичните 
му характеристики.
(2) Пакетираните храни, предлагани в 
детските заведения, училищните столове и 
обектите за търговия на дребно на терито-
рията на училищата и на детските заведе-
ния, трябва да са етикетирани и маркирани 
съгласно Наредбата за изискванията за 
етикетирането и представянето на храните, 
приета с ПМС № 383 от 4 декември 2014 г. 
(ДВ, бр. 102 от 2014 г.).
(3) В детските заведения, училищните 
столове и обектите за търговия на дребно 
на територията на училищата и на детските 
заведения не се допускат храни с нарушена 
цялост на опаковката.
Чл. 7. В детските заведения, училищните 
столове и обектите за търговия на дребно 
на територията на училищата и на детски-
те заведения не се допускат храни, които 
са с признаци на развала, както и храни с 
изтекъл срок на трайност.
Чл. 8. Храните се съхраняват в услови-
ята, регламентирани от производителя, и 
се предлагат в срока на трайност.
Чл. 9. В детските заведения, училищните 
столове и обектите за търговия на дребно 
на територията на училищата и на детските 
заведения не се допускат пресни плодове и 
зеленчуци, съдържащи остатъчни количе-
ства пестициди и нитрати над максимално 
допустимите стойности.
Чл. 10. В детските заведения, училищ-
ните столове и обектите за търговия на 
дребно на територията на училищата и на 
детските заведения не се допускат храни, 
съдържащи, съставени или произведени 
от генетично модифицирани организми, и 
храни, обработени с йонизиращи лъчения.